প্রাণ সংশয়ে দিন কাটাচ্ছেন সাক্ষী ধোনি। মনে করছেন যখন তখন তাঁর উপরে হামলা হতে পারে। তাই সাবধানতা বজায় রাখতে বন্দুকের জন্য আবেদন করেছেন সাক্ষী ধোনি। 
এক সর্বভারতীয় সংবাদমাধ্যমের প্রতিবেদন থেকে জানা গিয়েছে, .৩২ পিস্তলের জন্য আবেদন করেছেন ভারতীয় ক্রিকেট দলের প্রাক্তন অধিনায়কের স্ত্রী। 

এই বিষয়ে অন্যান্য খবর

সুন্দরী মহিলা ভক্তদের হাত থেকে ধোনিকে কীভাবে বাঁচান সাক্ষী, রইল ভিডিও প্রমাণ


আবেদন পত্রে সাক্ষী জানিয়েছেন, অধিকাংশ দিনই তিনি বাড়িতে একা থাকেন। বিভিন্ন কাজের জায়গাতেও একাই যাতায়াত করেন। তাই তাঁর উপরে কোনও দুষ্কৃতী সহজেই হামলা চালাতে পারেন বলে মনে করেন সাক্ষী। 
২০০৬ সালে নিজের সুরক্ষার কথা মাথায় রেখে ধোনিও একটি পিস্তলের লাইসেন্সের জন্য আবেদন করেছিলেন। প্রথমে রাঁচির প্রশাসনিক আধিকারিকরা সেই আবেদন খারিজ করে দেন। কিন্তু পরে ২০১০-এ, তাঁকে ৯ এমএম এর একটি পিস্তল রাখার লাইসেন্স দেওয়া হয়।